b'\n_START_ARTICLE_\nLadislav Grat\n_START_SECTION_\n\xc5\xbdivljenjepis\n_START_PARAGRAPH_\nJeseni leta 1941 se je zaposlil kot strojni klju\xc4\x8davni\xc4\x8dar pri ljubljanski \xc5\xbeelezni\xc5\xa1ki kurilnici. Takrat se je pridru\xc5\xbeil tudi OF in delal v sabota\xc5\xbeni trojki. _NEWLINE_Spomladi leta 1942 je bil izdan in aretiran, vendar je \xc5\xbee ob aretaciji pobegnil in stopil v 11. \xc5\xa1tajerski bataljon, ki sta ga takrat vodila Franc Rozman-Stane ter Du\xc5\xa1an Kveder-Toma\xc5\xbe. Z njim je, tudi potem ko je enota narasla in se preimenovala v 2. grupo odredov, prehodil domala vso Slovenijo. _NEWLINE_Kot mitraljezec se je udele\xc5\xbeil bitke na Jan\xc4\x8dah. Proti Italijanom se je boril tudi v zmagoviti bitki v Jelenovem \xc5\xbelebu. Sodeloval je v bojih 2. grupe odredov, ki so se pod poveljstvom Franca Rozmana - Staneta in Du\xc5\xa1ana Kvedra prebijali na \xc5\xa0tajersko in Koro\xc5\xa1ko. Na Koro\xc5\xa1kem je nekaj \xc4\x8dasa deloval kot komisar 1. Koro\xc5\xa1kega bataljona._NEWLINE_Leta 1944 je bil poklican v glavni \xc5\xa1tab NOV in POS in poslan v oficirsko \xc5\xa1olo, po \xc5\xa1olanju pa imenovan za komisarja tankovskega odreda pri glavnem \xc5\xa1tabu. Le malo kasneje ga je Franc Rozman-Stane poslal na Koro\xc5\xa1ko, to pot s skupino Avantgarda. Do konca vojne je potem opravljal funkcijo oficirja za zvezo med avstrijskimi in slovenskimi partizani._NEWLINE_Po vojni je bil med drugim je bil direktor tovarne Jeklo v Ru\xc5\xa1ah. Na tem polo\xc5\xbeaju je ustvaril kar nekaj tehni\xc4\x8dnih izumov in izbolj\xc5\xa1av._NEWLINE_Leta 1969 je pri Zalo\xc5\xbebi Borec izdal knjigo V mete\xc5\xbeu, v kateri je opisal svoje izku\xc5\xa1nje iz Narodnoosvobodilnega boja.'